

**Δεύτερο μετάλλιο για τον Μάριο Γεωργίου - Τα συγχαρητήρια του ΚΟΑ**

Το δεύτερο μετάλλιο πανηγυρίζει η Κύπρος μας στους 22ους Κοινοπολιτειακούς Αγώνες που διεξάγονται στο Μπέρμιγχαμ. Ο Μάριος Γεωργίου τερμάτισε στην τρίτη θέση στο Σύνθετο Ατομικό και πανηγύρισε το δεύτερο χάλκινο μετάλλιο σε ένα τριήμερο, αφού είχε κερδίσει και την Παρασκευή στο Ομαδικό.

Ο Αντιπρόεδρος του Κυπριακού Οργανισμού Αθλητισμού Κωστάκης Κουκκουλλής παρακολούθησε την προσπάθεια του Μάριου Γεωργίου και τον συνεχάρη για τη νέα μεγάλη διάκρισή του που επιβεβαιώνει ότι είναι στην ελίτ της Ενόργανης Γυμναστικής, ενώ ο Πρόεδρος του ΚΟΑ Ανδρέας Μιχαηλίδης αναχώρησε νωρίτερα για το αεροδρόμιο για την επιστροφή του στην Κύπρο.

Ο Κυπριακός Οργανισμός Αθλητισμού συγχαίρει τον πρωταθλητή μας, τον προπονητή και την Ομοσπονδία του και εύχεται καλή επιτυχία και στους υπόλοιπους αθλητές και αθλήτριές της αποστολής της ΚΟΕ στους Αγώνες.